Edukasi Dini Pariwisata Bali ring Jenjang Pendidikan
- Title
- Edukasi Dini Pariwisata Bali ring Jenjang Pendidikan
- Photo Credit/Source
- bali.tribunnews.com
- Video Credit/Source
- School/Org (if applicable)
- Batubulan, Gianyar
- Location
In English
In Balinese
Maturasi sisya didik ring Bali mangkin sampun nenten karaguang malih. Prasida makta padewekan sane kaduwenang lan masosialisasi patut sampun kaacungi jempol. Sisya didik ring jenjang pendidikan sekolah dasar ring Bali warsa 2020 inggih punika 399.6 tali sane ngaryanin Bali maduwe SDM muda sane prasida kakontribusiang anggen ngewangun pariwisata Bali. Santukan kawentenang penglahlah Covid-19 sane mangkin, sisya patut masekolah nganggen teknologi daring, puniki taler sisya prasida ngamolihang dampak positif pengoperasian sistem internet. Punika sampun sane durus kadadosang fokus ring penerapan mata papelajahan anyar Pariwisata Bali ring kurikulum sekolahnyane.
Mata papelajahan Pariwisata Bali puniki jagi ngecakup aspek-aspek dasar pariwisata Bali. Program papelajahannyane kakemas menarik mangdaning sisya nenten bosan. Nguningayang teori indik makna, kunikan seni lan budaya, destinasi, lan promosi wisata Bali jagi kapicen. Kadukung malih antuk praktek, minakadi kunjungan ka destinasi wisata lan sentra kerajinan seni jagi ngimbuhang antusias sisya mangdaning seleg malajah. Kapastikayang malih, sisya taler jagi ngamolihang galah anggen ngebuat laporan, sekadi tulisan utawi dokumentasi aktifitas ring genah wisata, sane jagi kapromosiang olih sisyane punika nganggen media sosial.
Makeh sane jagi kapolihang kaanggen keuntungan mangkin ngantos riwekasan, sekadi nincapang kewagedan akademis lan jiwa sosial sisya, nincapang kayun para sisya ngelanturang kuliah ring wewidangan pariwisata, nincapang lapangan kerja sane tetujon ring SDM guru pariwisata, lan sane pinih riin ngewantu pemerintah santukan stakeholder antuk ngepromosiang pariwisata ring tengahing pandemi Covid-19. Dumogi pariwisata Bali prasida mewali ka jati mula.
ban_Latn hne_Deva ban_Latn eng_Latn por_Latn eng_Latn eng_Latn ban_Latn eng_Latn eng_Latn lim_Latn ban_Latn ban_Latn ban_Latn